Grenland
Grenland (gren. Kalaallit Nunaat, dan. Grønland) je otočna država u Sjevernoj Americi koja je dio Kraljevine Danske. Nalazi se između Arktičkog i Atlantskog okeana, istočno od kanadskog arktičkog arhipelaga. Grenland je najveći otok na svijetu. Jedna je od tri konstitutivne zemlje koje čine Kraljevinu Dansku, zajedno s Danskom i Farskim otocima; svi građani ovih zemalja su građani Danske i Evropske unije. Glavni grad Grenlanda je Nuuk. Artičko ostrvo se nalazi u Sjevernoj Americi, i geografski i etnički, ali politički i historijski Grenland je bliži Evropi. Atlantski okean nalazi se južno od Grenlanda, Artički okean na sjeveru, Buffinov zaljev i Kanada na zapadu. Grenland je najveće ostrvo i najveća teritorija koja nije nezavisna. Također, na ostrvu se nalazi najveći nacionalni park na svijetu. Oko 81% površine je prekrivena ledom. Skoro svi stanovnici žive u fjordovima na jugozapadu ostrva, koji ima blažu klimu. Grenland je bio pod Norveškom upravom od 11. vijeka, pa do 1814, kad je vlast data Danskoj, iako su Danska i Norveška stoljećima bile u personalnoj uniji. Grenland je postao sastavni dio Danske 1953. Lokalnu autonomiju dobili su u danskom parlamentu (Folketingu) 1. maja 1979. Grenlandski glasači su referendumom 1985. napustili Evropsku ekonomsku zajednicu (današnju Evropsku uniju).